***Výbor Národnej rady Slovenskej republiky***

 ***pre obranu a bezpečnosť***

**15. schôdza výboru**

**Návrh**

**Uznesenie**

Výboru Národnej rady Slovenskej republiky

pre obranu a bezpečnosť

z 9. mája 2007

o určení spravodajcu gestorského výboru pre prvé čítanie k vládnemu návrhu zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) – **prvé čítanie**

# Výbor Národnej rady Slovenskej republiky pre obranu a bezpečnosť

**A. konštatuje,**

že predseda Národnej rady Slovenskej republiky v súlade s § 71 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov určil Výbor Národnej rady Slovenskej republiky pre obranu a bezpečnosť pri prerokovaní vládneho návrh zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) rozhodnutím číslo 273 z 23. apríla 2007 za gestorský výbor;

**B. určuje**

 v súlade s § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov poslanca **Mariána KOVAČÓCYHO** za spravodajcu výboru k predmetnému návrhu zákona v prvom čítaní;

**C. ukladá**

predsedovi výboru

informovať o tomto uznesení predsedu Národnej rady Slovenskej republiky.

  ***Ján KOVARČÍK*** podpredseda výboru

***Martin FEDOR***

overovateľ výboru

**Výpis zo zápisnice Výboru Národnej rady Slovenskej republiky pre obranu a bezpečnosť k bodu 3**

z 9. mája 2007

  k vládnemu návrhu zákona, ktorým sa dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov (tlač 268) – **prvé čítanie**

 Výbor prerokoval uvedený materiál na svojej 15. schôdzi dňa 9. mája 2007. Neprijal platné uznesenie, nakoľko výbor nebol uznášaniaschopný (§ 52 ods. 2 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Z celkového počtu členov výboru 12, bolo prítomných 6 poslancov.)

***Ján KOVARČÍK*** podpredseda výboru